laion/Wikipedia-Exotic huggingface dataset:
Golden Child

"Golden Child" (בעברית: "ילד זהב") הוא סינגל שהוקלט על ידי הראפר האמריקאי ליל דורק. הוא יצא לאור ב-10 במרץ 2022, על ידי חברות התקליטים אונלי דה פאמילי, אלאמו וסוני מיוזיק אנטרטיינמנט, כסינגל רביעי מתוך האלבום 7220. השיר נכתב על ידי דורק, טים גומרינגר, קווין גומרינגר, כריסטיאן וארד, כריסטופר פרסון ויוראס נלסון והופק על ידי Cubeatz, היטמאקה, YC, ריל רד. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10.5 מיליון השמעות. הווידאו קליפ הרשמי פורסם ב-10 במרץ 2022, ביום צאת השיר. הוא בוים על ידי ג'רי הפקות. בקליפ, דורק מבלה עם אמנים החתומים בחברת התקליטים שלו, אונלי דה פאמילי. נכון לאוגוסט 2022 עומד מונה הצפיות של הקליפ על למעלה מ-13 מיליון צפיות. Rose, Jordan (10 במרץ 2022). "Lil Durk Drops Video for New Song "Golden Child," Shares '7220' Tracklist". Complex. נבדק ב-10 במרץ 2022. {{cite web}}: (עזרה) Zidel, Alex (10 במרץ 2022). "Lil Durk Releases New Single "Golden Child" From Upcoming Album "7220"". HotNewHipHop. נבדק ב-10 במרץ 2022. {{cite web}}: (עזרה) Cummings-Grady, Mackenzie (10 במרץ 2022). "Lil Durk Announces Free Bitcoin To Celebrate '7220' Album & Drops 'Golden Child' Video". HipHopDX. נבדק ב-10 במרץ 2022. {{cite web}}: (עזרה)
מת'יו הופה

מת'יו טימותי הופה (באנגלית: Matthew Timothy Hoppe; נולד ב-13 במרץ 2001 ביורבה לינדה שבקליפורניה, ארצות הברית) הוא כדורגלן אמריקאי המשחק בעמדת החלוץ בקבוצת מידלסברו מהפוטבול ליג צ'מפיונשיפ ובנבחרת ארצות הברית. הופה גדל במחלקות הנוער של לוס אנג'לס גלאקסי וקליפורניה יונייטד סטרייקס, ולאחר מכן שיחק באקדמיה של ברצלונה בארצות הברית. בחודש יוני 2019 חתם הופה בשאלקה 04 מהבונדסליגה. תחילה החל לשחק בקבוצת המילואים של המועדון. ב-28 בנובמבר 2020 ערך הופה את הופעת הבכורה שלו בקבוצה הראשונה של המועדון, בהפסד 4-1 לבורוסיה מנשנגלדבך במסגרת המחזור התשיעי בליגה לעונת 2020/2021. ב-9 בינואר 2021 הבקיע את שערי הבכורה שלו במועדון, שלושער בניצחון 4-0 על הופנהיים במסגרת המחזור ה-15 בליגה. בסך הכל ערך 23 הופעות ליגה במדי המועדון, בהן הבקיע שישה שערים. ב-31 באוגוסט 2021 חתם הופה במיורקה מהלה ליגה. ב-19 בספטמבר ערך את הופעת הבכורה שלו במועדון, בתיקו 0-0 נגד ויאריאל במסגרת המחזור החמישי בליגה לעונת 2021/2022. בסך הכל ערך חמש הופעות ליגה במדי המועדון. ב-10 באוגוסט 2022 חתם הופה על חוזה לארבע עונות במידלסברו מהפוטבול ליג צ'מפיונשיפ. ב-20 במאי 2021 זומן הופה לראשונה לסגל נבחרת ארצות הברית, לקראת משחק ידידות נגד נבחרת שווייץ. הוא נכלל בסגל נבחרת ארצות הברית לקראת טורניר גביע הזהב 2021. ב-15 ביולי ערך את הופעת הבכורה שלו בנבחרת, בניצחון 6-1 על נבחרת מרטיניק במסגרת המשחק השני בשלב הבתים של הטורניר. ב-25 ביולי הבקיע את שער הבכורה שלו בנבחרת, בניצחון 1-0 על נבחרת ג'מייקה במסגרת שלב רבע הגמר של הטורניר. בסך הכל ערך הופעה חמש הופעות בטורניר, בו זכתה נבחרת ארצות הברית. נבחרת ארצות הברית גביע הזהב (1): 2021 מת'יו הופה, ברשת החברתית אקס (טוויטר) מת'יו הופה, ברשת החברתית אינסטגרם מת'יו הופה, באתר Transfermarkt מת'יו הופה, באתר Fussballdaten.de (בגרמנית) מת'יו הופה, באתר Soccerway מת'יו הופה, באתר WorldFootball.net מת'יו הופה, באתר National Football Teams מת'יו הופה, באתר FootballDatabase.eu Schalke-Stürmer Matthew Hoppe wechselt zu RCD Mallorca באתר Ruhr Nachrichten, ‏ 31 באוגוסט 2021 (בגרמנית) USA International Matthew Hoppe Joins From Mallorca באתר הרשמי של מידלסברו, 10 באוגוסט 2022 (באנגלית) BERHALTER CALLS 27 PLAYERS FOR USMNT TRAINING CAMP AHEAD OF FRIENDLY AGAINST NO. 13-RANKED SWITZERLAND באתר הרשמי של פדרציית הכדורגל של ארצות הברית, 20 במאי 2021 (באנגלית) BERHALTER NAMES 23-PLAYER ROSTER FOR 2021 CONCACAF GOLD CUP באתר הרשמי של פדרציית הכדורגל של ארצות הברית, 1 ביולי 2021 (באנגלית)
ג'ו וולאקוט

ג'וזף לוק וולאקוט (באנגלית: Joseph Luke Wollacott; נולד ב-8 בספטמבר 1996 בבריסטול שבאנגליה) הוא כדורגלן גנאי יליד אנגליה המשחק בעמדת השוער בקבוצת צ'רלטון את'לטיק מהפוטבול ליג הראשונה ובנבחרת גאנה. וולאקוט גדל במחלקת הנוער של בריסטול סיטי. הוא הושאל לקבוצות קליבדון טאון, ויימות', ברגסוי, באת' סיטי, ווקינג, טרורו סיטי, גלוסטר סיטי, פורסט גרין רוברס וסווינדון טאון. ב-11 ביוני 2021 חתם על חוזה לעונה אחת בסווינדון טאון מהפוטבול ליג השנייה. ב-23 ביוני 2022 חתם על חוזה לשלוש עונות בצ'רלטון את'לטיק מהפוטבול ליג הראשונה. ב-9 באוקטובר 2021 ערך וולאקוט את הופעת הבכורה שלו בנבחרת גאנה, בניצחון 3-1 על נבחרת זימבבואה במסגרת מוקדמות מונדיאל 2022. הוא היה חלק מסגל נבחרת גאנה בטורניר גביע אפריקה לאומות 2021 בשנת 2022. נכלל בסגל נבחרת גאנה לטורניר גביע אפריקה לאומות 2023. ג'ו וולאקוט, באתר Transfermarkt ג'ו וולאקוט, באתר Soccerway ג'ו וולאקוט, באתר National Football Teams ג'ו וולאקוט, באתר FootballDatabase.eu JOJO WOLLACOTT RETURNS ON PERMANENT DEAL באתר הרשמי של סווינדון טאון, 11 ביוני 2021 (באנגלית) CHARLTON SIGN TALENTED GOALKEEPER JOE WOLLACOTT באתר הרשמי של צ'רלטון את'לטיק, 23 ביוני 2022 (באנגלית) CAN 2023 : la liste du Ghana sans Partey ni un réfractaire ! באתר Afrik Foot, ‏ 1 בינואר 2024 (בצרפתית)
Computer Murderers

"Computer Murderers" (בעברית: "רוצחי מחשבים") הוא סינגל שהוקלט על ידי הראפר האמריקאי ליל דורק. הוא יצא לאור ב-18 במרץ 2022, על ידי חברות התקליטים אונלי דה פאמילי, אלאמו וסוני מיוזיק אנטרטיינמנט, כסינגל חמישי מתוך האלבום 7220. "Computer Murderers" נחשבת לרצועת הבונוס היחידה של 7220. את השיר כתבו דורק, טרנטון טרנר ומרקוס סרבאנטס, והפיקו טאץ' אוף טרנט וטרילבאנס. לושה ימים לפני יציאתו פרסם צילום מסך מהאודיו של השיר והעלה אותו לאינסטגרם. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10.3 מיליון השמעות. הווידאו קליפ הרשמי, בבימוי של ג'רי הפקות, פורסם לראשונה ב-18 במרץ, לצד הוצאת השיר. הוא מציג את דורק על ערימה גדולה שעשויה ממוזמנים, בד בבד לחגיגותיו בפנטהאוז בניו יורק. נכון לאוגוסט 2022 עומד מונה הצפיות של הקליפ על למעלה מ-17 מיליון צפיות. Elibert, Mark (15 במרץ 2022). "Lil Durk Teases 'Computer Murders' Diss Track: 'N-ggas Pissed Me Off Again'". HipHopDX. נבדק ב-18 במרץ 2022. {{cite web}}: (עזרה) "Lil Durk Unleashes New Song 'Computer Murderers'". Rap-Up. 18 במרץ 2022. נבדק ב-18 במרץ 2022. {{cite web}}: (עזרה) Powell, Jon (18 במרץ 2022). "Lil Durk delivers new video for "Computer Murders"". Revolt. נבדק ב-18 במרץ 2022. {{cite web}}: (עזרה)
אנז'ל גומש

אדילסון אנז'ל אבראו דה אלמיידה גומש (בפורטוגזית: Adilson Angel Abreu de Almeida Gomes; נולד ב-31 באוגוסט 2000 בלונדון שבאנגליה) הוא כדורגלן אנגלי ממוצא אנגולי המשחק בעמדת הקשר ההתקפי בקבוצת ליל מליגת העל הצרפתית. גומש גדל במחלקת הנוער של מנצ'סטר יונייטד. ב-21 במאי 2017 ערך את הופעת הבכורה שלו במועדון, בניצחון 2-0 על קריסטל פאלאס במסגרת המחזור האחרון בפרמייר ליג לעונת 2016/2017. בסך הכל ערך חמש הופעות ליגה במדי המועדון. ב-4 באוגוסט 2020 חתם גומש על חוזה לחמש עונות בליל מליגת העל הצרפתית, והושאל מיד לבואבישטה מליגת העל הפורטוגלית. ב-19 בספטמבר ערך את הופעת הבכורה שלו בבואבישטה, בתיקו 3-3 נגד נסיונל מדיירה במסגרת המחזור הראשון בליגה לעונת 2020/2021. ב-2 באוקטובר הבקיע את שער הבכורה שלו במועדון, בתיקו 1-1 נגד מוריירנסה במסגרת המחזור השלישי בליגה. בסך הכל ערך 30 הופעות ליגה במדי המועדון, בהן הבקיע ששה שערים. לקראת עונת 2021/2022 חזר גומש לליל. ב-21 באוגוסט 2021 ערך את הופעת הבכורה שלו במועדון, בתיקו 1-1 נגד סנט אטיין במסגרת המחזור השלישי בליגה. ב-8 בדצמבר הבקיע את שער הבכורה שלו במועדון, בניצחון 3-1 על וולפסבורג במסגרת שלב הבתים של ליגת האלופות. ב-6 במאי 2022 הבקיע את שער הבכורה שלו בליגה, בהפסד 2-1 למונקו במסגרת המחזור ה-36 בליגה. בסך הכל ערך 24 הופעות ליגה במדי המועדון בעונת 2021/2022, בהן הבקיע שער אחד. מדיה וקבצים בנושא אנז'ל גומש בוויקישיתוף אנז'ל גומש, ברשת החברתית אקס (טוויטר) אנז'ל גומש, באתר Transfermarkt אנז'ל גומש, באתר Soccerway אנז'ל גומש, באתר BDFutbol אנז'ל גומש, באתר WorldFootball.net אנז'ל גומש, באתר National Football Teams אנז'ל גומש, באתר FootballDatabase.eu אנז'ל גומש, באתר ESPN Angel Gomes signs for Lille after leaving Manchester United, loaned to Boavista באתר סקיי ספורטס, 9 באוגוסט 2020 (באנגלית)
נקודת רוברט

נקודת רוברט או רוברט פוינט (באנגלית: Robert Point) היא לשון יבשה סלעית בקצה חצי אי קטן. הלשון בולטת 2.7 קילומטרים לתוך מצר ברנספילד מהחוף הדרום-מזרחי של האי רוברט באיי שטלנד הדרומיים, שבאנטארקטיקה. לשון היבשה מהווה את הקצה המזרחי של הכניסה למפרץ דבסיל. נקודת רוברט ממוקמת 6.14 קילומטרים מזרחית - צפון-מזרחית מנקודת אדוארדס; נקודת רוברט ממוקמת 2.44 קילומטרים דרומית - דרום מערבית מנקודת סאלאדה; נקודת רוברט ממוקמת 5.45 קילומטרים דרומית - דרום-מערבית מנקודת באטוליה; נקודת רוברט ממוקמת 7.25 קילומטרים דרומית - מערבית מנקודת קיצ'ן. האירופאים הראשונים שהגיעו לאזור נקודת אדוארדס, היו צידי כלבי ים, שהגיעו לאזור בתחילת המאה ה-19. האזור מופה לראשונה על ידי משלחת מיפוי בריטית בשנת 1935, ולאחר מכן 1968, וכן, לאחר מכן, על ידי ממפים בולגרים בשנת 2009. הנקודת נקראת על שם האי בו היא ממוקמת. נקודת רוברט - תצלום לווין, תוך סימון אתרים סמוכים באתר קופרניקס
פיט פלוסזק

פיטר דניאל פלוסזק (באנגלית: Peter Daniel Ploszek נולד ב-20 בינואר 1987) הוא שחקן קולנוע וטלוויזיה אמריקאי הידוע בעיקר בזכות תפקידו כלאונרדו בסרטי צבי הנינג'ה. הוא ידוע גם בתפקידו בתור גארט דאגלס בסדרת הדרמה העל טבעית זאב צעיר. פלוסזק נולד בהינסדייל, אילינוי ושם סיים את בית הספר התיכון סנט צ'ארלס איסט. [3] ב-2009 סיים את לימודיו באוניברסיטת פרינסטון, שם היה חבר ארבע שנים בקבוצת הכדורגל פרינסטון טייגרס. הוא סיים תואר שני במשחק מבית הספר לאמנויות דרמטיות של אוניברסיטת דרום קליפורניה בשנת 2012. בשנת 2013, פלוסזק לוהק לתפקיד לאונרדו באתחול מחדש של הזיכיון אתחול לסדרת סרטי צבי הנינג'ה . עם זאת, לפני יציאת הסרט, לתפקיד נתן את קולו השחקן ג'וני נוקסוויל . פלוסזק דיבב את לאונרדו בסרט ההמשך משנת 2016, צבי הנינג'ה: יוצאים מהצללים . ב-2016 הוציא את ספרו הראשון, "Get Fast and Crush the Combine". פיט פלוסזק, במסד הנתונים הקולנועיים IMDb (באנגלית) Petski, Denise (9 במרץ 2016). "'Teen Wolf' Adds 'Teenage Mutant Ninja Turtles' Star For Season-Long Arc". Deadline Hollywood. {{cite news}}: (עזרה) "Tempest Entertains With Strong Acting". 13 בפברואר 2012. {{cite web}}: (עזרה) Fleming, Mike Jr. (25 במרץ 2013). "Deadline Lifts The Shell Off The Ninja Turtles". Deadline Hollywood. {{cite news}}: (עזרה) Watt, Greg (3 באפריל 2014). "Johnny Knoxville is Leonardo … wait, I thought Pete Ploszek was?". Big Comic Page. {{cite news}}: (עזרה) Rama (11 במאי 2016). "Johnny Knoxville Himself Doesn't Know Why He Didn't Return To Voice Leonardo In Teenage Mutant Ninja Turtles: Out Of The Shadows". Rama's Screen. {{cite news}}: (עזרה) Brueske, Craig (2016-11-07). "St. Charles East grad Ploszek relishes the new chapters in his life". Football Focus. נבדק ב-2016-11-13.
סטיב קילבי

סטיב קילבי (באנגלית:Steve Kilbey, ‏נולד ב-13 בספטמבר 1954, ולווין גרדן סיטי ) הוא זמר-יוצר וגיטריסט אוסטרלי. סטיב קילבי נולד בולווין גרדן סיטי שבאנגליה. כאשר הוא היה בן חמש משפחתו עברה לאוסטרליה והתיישבה בקנברה. קילבי החל את הקריירה בגיל 17 כאשר הצטרף ללהקה מקומית. בשנת 1974 הוא הצטרף ללהקה בה כבר ניגן פיטר קרופס. בסוף 1974 קילבי הקים להקה Baby Grande. בסוף שנות ה-70 של המאה ה-20 קילבי ביחד עם פיטר קרופס ומוזיקאים נוספים הקים להקת The Church. לאחר הצלחה מקומית הם זכו להכרה בין-לאומית עם השיר "Under the Milky Way" שהיה חלק של אלבום שיצא בשנת 1988. השיר הגיע למצעד הפזמונים באוסטרליה ובארצות הברית. במקביל להשתתפותו בלהקה The Church קיבלי החל בקריירת סולו. בשנים 1986 ו-1987 הוא הוציא מיני אלבומים. בשנת 1989 הוא הוציא את אלבומו השלישי. בשנת 1989 קילבי הקים דואט Hex עם הזמרת וגיטריסטית נונט טייר. הם הוציאו אלבומים בשנת 1989 ו-1990. בהמשך הוא הקים מספר להקות והוציא איתם אלבומים נוספים. בשנת 1992 ביחד עם אחיו קילבי הקים חברת תקליטים Karmic Hit. החברה החתימה מספר מוזיקאים אוסטרלים. בשנת 2012 קילבי נכלל ב"אולם התהילה של מוזיקה אוסטרלית". בשנת 2012 בעקבות חילוקי דעות על חלוקת תמלוגים קילבי הודיע שעוזב את להקת The Church, אך בהמשך הוא חזר והוציא איתם אלבומים בשנת 2014 ו-2017. בנוסף לכתיבת שירים קילבי פרסם מספר ספרים כולל אוטוביוגרפיה Something Quite Peculiar בשנת 2014. בסוף שנות ה-90 קילבי השתמש בסמים ובשנת 1999 הוא נעצר בניו יורק על רקע זה. הוא עבר תהליך גמילה. קילבי הודה שרוב השירים שהוא כתב נכתבו בהשפעת קנביס. מדיה וקבצים בנושא סטיב קילבי בוויקישיתוף אתר האינטרנט הרשמי של סטיב קילבי (באנגלית) סטיב קילבי, ברשת החברתית פייסבוק סטיב קילבי, ברשת החברתית אקס (טוויטר) סטיב קילבי, ברשת החברתית אינסטגרם סטיב קילבי, סרטונים בערוץ היוטיוב סטיב קילבי, במסד הנתונים הקולנועיים IMDb (באנגלית) סטיב קילבי, באתר AllMusic (באנגלית) סטיב קילבי, באתר MusicBrainz (באנגלית) סטיב קילבי, באתר Discogs (באנגלית) סטיב קילבי, באתר Songkick (באנגלית) סטיב קילבי, באתר בנדקמפ https://www.rnz.co.nz/national/programmes/sunday/audio/2018667550/steve-kilbey-of-the-church-on-the-30th-anniversary-of-starfish
מבחן החלב

מבחן החלב (באנגלית: The Milk Trial) הוא סרט קולנוע ישראלי שיצא לאקרנים בשנת 2016 בבימויו של יונתן פז, עם מעין קרת, סמי הורי ושרי צוריאל בתפקידים הראשיים. התסריט מבוסס על הרומן "מבחן החלב" של עוזיאל חזן משנת 1996 המבוסס על מקרה אמיתי שהיה במרוקו בשנות ה-30 ותחילת שנות ה-40. הסרט צולם בהרי האטלס ובקזבלנקה בשנת 2000 בשם "זאיה" אך לא הופץ בגלל קשיי תקציב. הוא קוצר ונערך שוב בשנת 2016 והופץ בשם "מבחן החלב". הסרט דובר אנגלית וברברית והעלילה מסופרת בפלשבק על ידי שרי צוריאל שמשחקת תפקיד כפול של מנהלת בית בושת ומספרת. זאיה (מעין קרת), היא נערה יהודית משוחררת וחופשייה שנולדה אילמת, גדלה בכפר ברברי שבמרומי הרי האטלס במרוקו. את כל עיתותיה היא מעבירה בנהר ובשיטוט עם פרתה. תושבי הכפר הברברי הפרימיטיבי והוריה - המשפחה היהודית היחידה בכפר, מאמינים ששדי הנהר חדרו לגופה ולנפשה כאשר נשמטה מידי אמה בעת הלידה לתוך הנהר. אביה (דן תורג'מן) מנסה בכל כוחו לגרש בכל דרך את "הדיבוק", אך ללא הועיל. עבדו (תומר רוסו) הוא הילד החזק בכפר. הוא מנסה לתנות אהבים עם זאיה אך היא גוברת עליו והוא חדור נקמה. זאיה מתאהבת במנהיג כנופיית רוכבים טוארגים (סמי הורי) המגיעים מעבר למדבר סהרה ובלילה קסום הם מתנים אהבה ליד הנהר והיא נכנסת להיריון. היא בורחת אל הנזיר (שלמה פלסנר) היושב בתוך מצודה חרבה על ההר ומשמש לה כמנטור. שם יולדת בחשאי את תינוקה בעזרת הנזיר ובתו. למקום מגיעים שלושה שוטרים ובראשם עבדו. זאיה ממהרת להחביא את התינוק על הגג בתוך סל. הנזיר נאסר וזאיה נתפסת ומובלת למרכז הכפר כדי לעבור את "מבחן החלב". האהוב הטוארגי מגיע למקום כדי לשחרר אותה אך עבדו הורג אותו. "מבחן החלב" הוא מנהג מסורתי שהשתמר מזה דורות האומר - אישה לא נשואה הנחשדת כי ילדה תינוק פרי אהבה אסורה, תיגרר למרכז הכפר שם ייסחטו שדיה קבל עם ועדה, ואם אכן יפרוץ חלב והוכחה "אשמתה", יילקח ממנה תינוקה, רכושה יוחרם, והיא תגורש מהכפר לנצח. זאיה נמצאת "חיובית" למבחן החלב, "זוכה" לקללות ופרתה האהובה נשחטת לנגד עינייה. לאחר הטקס המשפיל היא רצה להציל את תינוקה אבל להפתעתה היא מגלה כי עופות דורסים הרגו אותו. בייאושה היא נוטלת את גופת התינוק, זורקת אותו למי הנהר ומנסה להתאבד בטביעה אך ניצלת על ידי עובר אורח שמגיע במקרה עם רכבו למקום ולוקח אותה לקזבלנקה. זאיה מתגלגלת ל"בית התענוגות" המפורסם של מאדם מנו (שרי צוריאל), בו מבלים לקוחות של העיר הקוסמופוליטית הזאת כולל גרמניים, צרפתיים, אנגלים ואמריקאים בעיר הקוסמופוליטית הזאת בתקופת מלחמת העולם השנייה. בולט בהם הוא הגרמני סטולבך (אלון דהן). מאדם מנו היא בתו של הנזיר והיא מכירה את זאיה. זאיה היפהפייה הופכת למבוקשת ביותר במקום. יום אחד מגיע לשם עבדו במדי שוטר, נותן למאדאם מנו כסף ומבקש את שירותיה של זאיה. הם עולים לחדרה וכעת הוא רוצה לנקום בה ולבצע בגופה מה שלא נתנה לו בכפר. באמצע קיום היחסים שולפת זאיה סכין, הורגת את עבדו וממהרת לים כדי לסיים שם את חייה. "מבחן החלב", במסד הנתונים הקולנועיים IMDb (באנגלית) זאיה, במיזם "אישים" לתיעוד היצירה הישראלית קדימון למבחן החלב, באתר יוטיוב מבחן החלב, באתר אידיבי מבחן החלב, באתר "הבמה" מבחן החלב, יונתן פז, באתר ynet
גאיארדו

האם התכוונתם ל... חסוס גאיארדו – כדורגלן מקסיקני מיגל אנחל פליקס גאיארדו – ברון סמים מקסיקני מרסלו גז'ארדו – כדורגלן ארגנטינאי נאוול גז'ארדו – כדורגלן ארגנטינאי קרלוס גאיארדו – קולנוען מקסיקני
למה (סוג)

למה (שם מדעי: Lama) הוא סוג בעלי חיים במשפחת הגמליים שמוצאו מהרי האנדים הכולל שני מינים: למה מצויה (Lama glama) גואנקו (Lama guanaco) כאשר התגלו מיני הלמה על ידי הכובשים הספרדים, הם נחשבו בתחילה למין כבש (ובגלל זה מכנים אותם עד היום "גמל הכבש"), אולם במהרה התגלה דמיון מורפולוגי רב בין הלמה לגמליים של העולם הישן. לינאוס מייסד הטקסונומיה ראה אותם כמין בסוג גמל, כאשר את המינים השונים סיווג כתת-מינים. ז'ורז' קיווייה הניח בשנת 1800 את המינים לעיל כולל האלפקה בסוג למה ואת הוויקוניה המצויה שם בסוג נפרד. מתיעוד מאובנים נראה כי מקורו של הסוג למה (ושל סוגי הגמליים האחרים הקיימים כיום) בצפון יבשת אמריקה שלא בדומה לתפוצתו הבלעדית כיום בדרום היבשת. מדיה וקבצים בנושא למה בוויקישיתוף למה, באתר ITIS (באנגלית) למה, באתר NCBI (באנגלית) למה, באתר האנציקלופדיה של החיים (באנגלית) למה, באתר GBIF (באנגלית) למה, באנציקלופיה בריטניקה (באנגלית) מתי הלמה יורקת?, באתר אנציקלופדיה אאוריקה
סוג'וק

סוג'וק (באנגלית: Sujuk; בטורקית: Sucuk) הוא נקניק יבש, מעושן ומתובל העשוי מבשר טחון. מקור הסוג'וק במטבח הטורקי והוא נפוץ גם במדינות הבלקן ומרכז אסיה. המאכל עשוי בשר בקר או כבש טחונים המעורבבים יחד עם שומן וחלב בקר ועוברים תסיסה. למאכל גרסאות שונות ומלבד הגרסה הטורקית, קיימות גרסאות שונות מבוססות בשר סוס ונפוצות בעיקר בארמניה, בולגריה, קזחסטן וקירגיזסטן. הסוג'וק הוזכר לראשונה במאה ה-11 בספרו של החוקר הטורקי מחמוד אל-כאשע'רי. סוג'וק גרמני סוג'וק בשוק של קדיקוי סוג'וק חתוך סוג'וק תלוי סוג'וק עם חביתה סוג'וק חתוך מאפה במילוי סוג'וק מדיה וקבצים בנושא סוג'וק בוויקישיתוף מתכון להכנת סוג'וק, באתר italianbarrel סוג'וק – התשובה הטורקית לסלאמי, באתר Theflyingpork John Gregory-Smith, Turkish Delights: Stunning regional recipes from the Bosphorus to the Black Sea, Octopus, 16 ביולי 2018, ISBN 978-0-85783-596-3. (באנגלית) Victor @ Taste of Artisan, Homemade Dry Cured Sujuk, Taste of Artisan, ‏25 בינואר 2019 (באנגלית) Kazakhstan, Mysl',, 1970. (ברוסית) sucuk, Nişanyan Sözlük (בטורקית)
הבדלי איות בין אנגלית אמריקאית לאנגלית בריטית

למרות הדיאלקטים האנגליים השונים המדוברים ממדינה למדינה ובאזורים שונים של אותה מדינה, יש רק שינויים אזוריים קלים בכתיב האנגלית, שני הסוגים הבולטים ביותר הן איות בריטי ואמריקאי. רבים מההבדלים בין אנגלית אמריקאית ואנגלית בריטית מתוארכים לתקופה שלפני פיתוח תקני איות. לדוגמה, כמה איותים הנראים כיום כ"אמריקאים" היו בעבר בשימוש נפוץ בבריטניה, וכמה איותים שנראו כ"בריטים" היו בעבר בשימוש נפוץ בארצות הברית. "תקן בריטי" החל להופיע בעקבות פרסום ספרו של סמואל ג'ונסון, מילון השפה האנגלית ב-1755, ו"תקן אמריקאי" החל בעקבות עבודתו של נואה ובסטר, ובמיוחד ספרו, מילון ובסטר שפורסם לראשונה בשנת 1828. מאמציו של וובסטר לרפורמת איות היו יעילים במידה מסוימת בארצו, והביאו לדפוסים ידועים מסוימים של הבדלי איות בין הסוגים האמריקאים והבריטים של האנגלית. עם זאת, רפורמת איות בשפה האנגלית אומצה רק לעיתים רחוקות. כתוצאה מכך, כתיב אנגלית מודרנית משתנה רק באופן מינימלי בין מדינות והיא רחוקה מלהיות פונטית בכל מדינה. David Micklethwait (1 בינואר 2005). Noah Webster and the American Dictionary. McFarland. p. 137. ISBN 978-0-7864-2157-2. {{cite book}}: (עזרה)
מדונה: התמימות אבדה

"מדונה: התמימות אבדה" (באנגלית: Madonna: Innocence Lost) הוא סרט דרמה אמריקאי משנת 1994 בבימויו של ברדפורד מאי ונכתב על ידי מייקל ג'יי מארי על פי הביוגרפיה של כריסטופר אנדרסן (אנ') אודות הידוענית מדונה ועל בסיס, Madonna Unauthorized. בסרט מככבים טרומי מתיוס, ונדי מאליק, ג'ף יאגר, דיאנה לבלאן, דין סטוקוול ונייג'ל בנט. הסרט הוקרן בבכורה עולמית בפוקס ב-29 בנובמבר 1994. הסרט מבוסס על הביוגרפיה הלא מורשית של כריסטופר אנדרסן, Madonna Unauthorized, ומתאר את חייה של הזמרת-יוצרת האמריקאית מדונה, מילדותה בדטרויט ועד להופעתה בטקס פרסי הווידאו קליפים של MTV לשנת 1984, כאשר ביצעה את "Like a Virgin" כשהיא לובשת את שמלת הכלה הידועה מהקליפ של השיר. טרומי מתיוס – מדונה סטיבן סקאליה – מדונה (בגיל 4) מאיה פילאר – מדונה (בגיל 10) ונדי מאליק – קמיל ברבון ג'ף יאגר – פול דיאנה לבלאן – רות' נובאק דין סטוקוול – טוני צ'יקוני נייג'ל בנט – בנט דומיניק בריאנד – טוסן דון פרנקס – ג'רום קירקלנד טום מליסיס – סטו כריסטיאן וידוסה – אמריך רוד וילסון – מיטש רות' דינו בליסאריו – בראד ריינס גיל פילר – אחיה של מדונה דייגו פואנטס – סלבדור מת'יו גודפרי – פיטר ברבון אפרים הילטון – ת'ום הילמן אוון מרפי – בט צ'יקוני ג'ני פרסונס – מדונה לואיז צ'יקוני הראשונה סינת'יה פרסטון – ג'וד או'מלי צ'נדרה וסט – קלסי לי ג'ף וודס – פלין "מדונה: התמימות אבדה", במסד הנתונים הקולנועיים IMDb (באנגלית) "מדונה: התמימות אבדה", באתר AllMovie (באנגלית) "מדונה: התמימות אבדה", במסד הנתונים הקולנועיים KinoPoisk (ברוסית) Gia Marcos, A Forgotten Madonna Biopic May Have Traumatized The Queen Of Pop From Sharing Her Life’s Story, TheThings, ‏2021-10-06 (באנגלית אמריקאית) Adam Sandler, Adam Sandler, Madonna: Innocence Lost, Variety, ‏1994-11-29 (באנגלית אמריקאית) O'Connor, John J. (1994-11-29). "TELEVISION REVIEW; Madonna, Blond Ambition, Indeed". The New York Times (באנגלית אמריקאית). ISSN 0362-4331. נבדק ב-2022-08-13. Picks and Pans Review: Madonna: Innocence Lost, Peoplemag (באנגלית) El Observador, Se viene la película biográfica de Madonna, El Observador Leonardo Campos, Crítica | Madonna - Inocência Perdida, Plano Crítico, ‏2019-08-12 (ב־Brazilian Portuguese)
טיגריס שוודי

טיגריס שוודי (בשוודית: En svensk tiger) הוא כרזה וסלוגן שוודי ידוע, שנוצר על ידי הסופר ברטיל אלמקוויסט ב-1941 בתקופת מלחמת העולם השנייה. הנמר היה חלק ממסע ההסברה בשוודיה שנועד למנוע ריגול נאצי או סובייטי תוך שמירה על סודיות. ברבות השנים, הטיגריס השוודי הפך לדמות המזוהה עם מדיניות הנייטרליות השוודית בתקופת המלחמה, ומצד אחד ניטשו קרבות משפטיים סביב זכויות היוצרים עליו, ומהצד השני הוא הפך לדמות המסמלת שיתוף־פעולה שבשתיקה של שוודיה עם הרייך הגרמני בתקופת השואה, כשהוא מוצג עם סרט זרוע של צלב הקרס ובמועל־יד. פירוש המילה tiger בשוודית הוא טיגריס, בעל חיים המייצג בתרבויות מסוימות כוח, זריזות ותחכום, ולכן ניתן להבין את השם "טיגריס שוודי" כפשוטו, כלומר משהו מעין "הכוח והתחכום השוודי". עם זאת, מדובר במשחק מילים: שם הפועל השוודי המקביל, פחות או יותר, ל"לשתוק", הוא att tiga, כך ש- en svensk tiger יכול להתפרש גם כ"השתיקה של שוודיה" במובן של שמירה על סודיות. מדיה וקבצים בנושא טיגריס שוודי בוויקישיתוף פירוש tiga במילון שוודי-שוודי של האקדמיה לשוודית באינטרנט, מתוך svenska.se (בשוודית) ערך זה הוא קצרמר בנושא שוודיה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טיגריס שוודי".
יון ניסטור

יון ניסטור (ברומנית: Ion Nistor; ‏16 באוגוסט 1876 – 11 בנובמבר 1962) היה היסטוריון ופוליטיקאי רומני. ניסטור היה פרופסור באוניברסיטת בוקרשט ובאוניברסיטת צ'רנוביץ, וכן כיהן כשר במשרדים שונים בממשלת רומניה בין 1918 ל-1940. ניסטור נולד בויקובו דה סוס (אנ'), אז חלק מהאימפריה האוסטרו-הונגרית. הוא למד בבית ספר ברדאוץ הסמוכה וב-1897 השיג את תעודת הבגרות. בין 1898 ל-1900 למד באוניברסיטת צ'רנוביץ ספרות ופילוסופיה. לאחר מכן שירת בצבא האוסטרו-הונגרי. באפריל 1919 מונה ניסטור כמושל בוקובינה. מדיה וקבצים בנושא יון ניסטור בוויקישיתוף דוד שערי, יהדות בוקובינה בין שתי מלחמות העולם, תל אביב: המרכז לחקר התפוצות, 2004, עמ' 46 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
שטפניצה

שטפניצה, שנודע גם בשם שטפן הרביעי (ברומנית: Ștefăniță, Ștefan al IV-lea;‏ 1506 לערך – 14 בינואר 1527), היה שליט מולדובה בין 1517 ל-1527. תאריך הולדתו של שטפניצה אינו ברור, והוא נולד, כנראה, ב-1503, 1506 או 1509. עם פטירתו של אביו, ב-1517, מונה שטפניצה לנסיך מולדובה. הוא לא שלט במדינה בפועל מפאת גילו הצעיר, עקב היותו בן 11 לערך בעת הכתרתו. במקומו מונה עוצר, שכיהן בתפקידו עד 1523. ב-20 בספטמבר 1525 הוציא שטפניצה צו המורה להחרים קרקעות בבעלות יהודים. שטפניצה כיהן בתפקיד עד מותו, והחליף אותו בתפקיד דודו פטרו רארש. מדיה וקבצים בנושא שטפניצה בוויקישיתוף Ștefan al IV-lea cel Tânăr (Ștefăniță), באתר "Biography" (ברומנית) Destinul unui nepot al lui Ştefan cel Mare: a fost otrăvit de soţie, באתר "Suceava" (ברומנית) לאו גולדהמר, טשרנוביץ, יהודה לייב פישמן מימון (עורך), ערים ואמהות בישראל, ירושלים: מוסד הרב קוק, 1950, עמ' 99-98 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פטרו הפיסח

פטרו "הפיסח", נרשם לפעמים על ידי היסטוריונים רומנים מאוחרים כ"פטרו השישי" (ברומנית: Petru Șchiopul;‏ 1537 – 1 ביולי 1594) היה שליט מולדובה במשך ארבע כהונות לא רציפות: הראשונה בין 1574 ל-1577, השנייה בין 1577 ל-1578, השלישית בין 1578 ל-1579 והרביעי בין 1582 ל-1591. הכינוי "פיסח" דבק בו עקב לקות גופנית שממנה סבל. ב-1579 פרסם פטרו הפיסח צו המורה לגרש את סוחרים יהודים בממלכתו, עקב הגידול הרב במספרם ותלונות חוזרות ונשנות מצד מקומיים, כי היהודים פוגעים בהם כלכלית. ב-1591 ויתר פטרו הפיסח על השלטון מחמת גילו. מדיה וקבצים בנושא פטרו הפיסח בוויקישיתוף תיאודור לביא, פנקס הקהילות, רומניה, כרך שני, ירושלים: יד ושם, 1980, עמ' 420 În oraşul Bolzano îşi doarme somnul de veci Principele Petru Şchiopul, stranepotul lui Dracula, באתר "Amos News" (ברומנית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
שטפאן טומשה השני

שטפאן טומשה השני (ברומנית: Ștefan Tomșa al II-lea;‏ נפטר ב-1623 לערך) היה שליט מולדובה בשתי כהונות לא רציפות: הראשונה בין 1611 ל-1615, והשנייה בין 1621 ל-1623. ייתכן ששטפאן טומשה השני היה מצאצאיו של שליט מולדובי קודם, בשם שטפאן טומשה. במהלך תקופת שלטונו ניהלה נסיכות מולדובה, שבראשה עמד, מאבקים רבים מול האיחוד הפולני-ליטאי. ב-1612 שלח שטפאן טומשה הזמנה לסוחרים יהודים מלבוב לסחור ברחבי מולדובה ללא הפרעה, תוך ביטול צו לגירוש סוחרים יהודים מ-1579, שהוצא בימי פטרו הפיסח. מדיה וקבצים בנושא שטפאן טומשה השני בוויקישיתוף תיאודור לביא, פנקס הקהילות, רומניה, כרך שני, ירושלים: יד ושם, 1980, עמ' 420 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.